
UN AÑA Y AINDA OM NO KIER 
ENTREGA BARANAN DI ORO 


MANTENCION MINISTER URSELL ARENDS 


LEY “ECOCIDE” 
PA CASTIGA ESUNNAN 
CU ATENTA CONTRA 
NATURALESA 


GIGI HELDER 
A SER LAGA 
DEN LIBERTAD 


PLAN DI REVITALI- 

M 
ientras cu aki na Aruba Minister di Naturalesa a dicidi di 
hiba su propio gobierno Corte den e caso di construc- 
cion di un beach, na Hulanda un Parlamentario Hulandes 
a dicidi di presenta un concepto di ley pa castiga esunnan 
cu ta comete atentado contra naturalesa di e pais, formal- 
mente. 


Ta trata di Parlamentario Lammert van Raan di Partij voor de 
Dieren, kende lo presenta e ley aki na Tweede Kamer y otro 
instancianan, pa actual contra di esunnan  cu ta haci nan 
mes culpabel na haci daño na naturalesa, pa asina por actua 
contra di hende- of companianan cu ta culpabel pa esaki. 


Na mes momento Parlamentario van Raan a entrega un 
proposicion di ley pa introduci un norma nobo den e codigo 
penal bou di e nomber di “Ecocide” caminda esunnan cu 
haci nan mes culpabel na actonan destructivo contra di 
medio ambiente, sea dor di un of otro accion of negligencia, 
lo wordo castiga pa esaki. 
Pa sigura cu e norma nobo aki den e codigo penal bira real- 
idad, ta pidi pa agrega e palabra “Ecocide” cu ta nifica acto 
di destruccion y daño grandi cu ta wordo cometi contra di 
medio ambiente. 


Segun e concepto di ley aki di Parlamentario van Raan, viola- 
cion di ley aki y esunnan cu wordo haya culpabel pa viola- 
cion di e ley aki, lo por haya un castigo te un maximo di 15 
aña di prizon. 
Un bon noticia sin duda pa tanto medio ambiente na 
Hulanda pero cu tambe ta conta pa “Caribisch Nederland, 
loke ta nifica cu esaki ta pa e islanan di Bonaire, Saba y Sint 
Eustatius y no pa e islanan CAS, cu ta Corsou, Aruba y Sint 
Maarten. 
Ayera e iniciativa di ley aki a ser entrega pa fraccion Partij 
voor de Dieren, pa medio digital pa despues manda un 
concepto di e ley pa Raad van State y por ultimo pa Tweede 
Kamer pa aprobacion. 


ARUBA 
Sin duda e iniciativa aki di Parlamentario Lammert van 
Raan mester sirbi como ehempel pa Minister encarga cu 
Naturalesa di Aruba, esta Ursell Arends, kende su fraccion 
den Parlamento tambe mester a presenta un concepto igual 
cu e mandatario por uza den su ‘determinacion’ pa lucha pa 


cuida medio ambiente di e pais. 


No tin iniciativa algun presenta pa e dos representantenan 
di RAIZ riba medio ambiente y e concepto di ley cu a wordo 
presenta na Hulanda, lo por sirbi como base pa sirbi interes 
di henter comunidad pero tambe controla tur loke a bin ta 
pasando sin cu esakinan ta wordo atendi. 
E hecho cu DOW a emiti un comunicado di prensa contra tur 
negoshi di horeca riba e strip di hotelnan na beach, den cual 
ta lansa un advertencia serio pa e negoshinan aki, debi na e 
hecho cu nan ta deposita azeta, vet y grease den e sistema 
di riool, cu ta creando problema serio pa henter e sistema. 


Na e momento aki DOW unicamente por manda un carta di 
advertencia y no por haci mucho pa castiga e tipo di viola- 
cionnan aki, loke sin duda ta mustra riba e necesidad di 
un tipo di ley aki, cu lo carga e nomber di “Ecocide,” cu lo 
permiti pa impone multa of castiga esunnan cu ta comete e 
crimen aki contra di naturalesa, asina cu e violacionnan aki 
tuma luga. 


Mantencion Minister Ursell Arends 


Ley “Ecocide” pa castiga esunnan 
cu atenta contra naturalesa 

A 
we 14 di juli tal cumpli net un aña di sentencia di vri- 
jspraak den caso Alpina pero te ainda no kier entrega e 
baranan di oro. 


Tabata un aña pasa cu Juan Carlos (Toro) Rodriguez y Rafael 
Antonio Zambrano a scucha Hues informa nan cu e prue- 
banan presenta no tin e base pa declara nan culpabel. Ta 
papia aki di e caso di 52 baranan confisca (februari 2018) 
na momento cu e compania di Toro Rodriguez tabata haci 
e transporte pa un cliente, for di Venezuela, pasa Aruba y 
Hulanda prome cu e yega Dubai. Ta papia aki di 46 bara cu 
un peso di 50 kilo di oro. 


E acusacionnan ta papia di falsificacion di documento y 
labamento di placa. Loke cu a conduci na e vrijspraak ta 
cu e formularionan cuestiona door di Fiscal, a bin ta wordo 
yena di e mesun forma pa hopi aña caba, no door di e acusa- 
donan sino door di e broker. Como cu esey no ta proba, 
esun di labamento di placa tampoco por a wordo proba. E 
sentencia aki a bini despues di caso cinco aña despues cu 
el a tuma luga. 


Pero e tristo ta cu aunke e compania di Toro Rodriguez cu 


tabatin tur documento a demostra cu e ta responsabel pa 
e baranan di oro y ora cu a declara nan liber, lo mester a 
debolbe nan esaki pa sigui cu e transporte pa e pais di su 
destino. Sinembargo esaki a sosode. Den forma sorpresivo 
a bisa cu apesar a confisca e baranan for di e compania di 
Toro Rodriguez no por debolbe e 2 baranan pasobra Corte 
no sa kende ta e doño. 


Ministerio Publico no a keda contento cu e decision aki y a 
apela e sentencia e mesun dia. Pero mientrastanto ta sigui 
e dos ciudadanonan aki den un incertidumbre pasobra te 
dia di awe, un aña despues di e apelacion, ainda no tin un 
fecha pa tratamento di e caso aki atrobe door di Hof. Caso 
Avestruz cu a tuma luga e aña’ki, ya caba tin fecha pa trata- 
mento di e apelacion den luna di september, sinembargo di 
caso ALPINA, baranan di oro, nada ainda. E dos personanan 
aki, bibando rond di un kwart siglo na Aruba, ainda ta den 
un incertidumbre. Bida no por sigui pasobra OM a djis apela 
y no ta percura pa e caso bini dilanti mas lihe posibel. 


Awendia e oro aki tin un balor di mas cu 3 miyon dollar. 
Interesante ta pa OM demostra cu tur e baranan di oro t’ey 
ainda y intacto. 


A 
lgo mas cu 24 ora, e comerciante Gigi Helder a keda de- 
teni despues cu Ministerio Publico y ekipo di RST hun- 
to cu recherchenan di KPA, a tene un razzia na tanto su ne- 
goshi Fast y tambe na su cas. 


Segun un comunicado emiti pa Ministerio Publico cu lo ta 
trata di un investigacion pa lagamento di placa di cual nan 
ta sospecha cu e comerciante lo ta meti aden. 
Ayera mainta por a nota presencia ainda di oficialnan di 
husticia na e negoshi combersando cu trahadonan y tambe 
buscando documentonan cu por wordo confisca y den 
oranan di atardi, e accion aki a termina. 
Pa banda di 6’or di atardi tambe, a drenta e noticia confirma 
pa Ministerio Publico cu a laga Gigi Helder den libertad pero 
cu e sospecho di labamento di placa ta continua contra di 
su persona. 
Notabel di e caso aki, sin cuestiona e decision di laga e 


comerciante den libertad, ta cu den pasado Hues Comisario 
tanto den caso di ex Minister Paul Croes y ex Minister Benny 
Sevinger, tambe tabatin acusacion di labamento di placa 
y nan si a mira nan detencion preventivo, wordo alarga cu 
varios siman y hasta luna. 


Otro caso straño ta e caso di e oficial di Polis Roberto Vos di 
40 aña, kende siman pasa pa medio di su abogado, a haci un 
apelacion na Hues cu a trata su caso Pro-Forma, pa permiti 
e agente policial bay su cas sperando e investigacion. 


Segun un comunicado emiti pa Ministerio Publico despues, 
ta mustra cu polis Vos ta ser sospecha of acusa di malv- 
ersacion na pia di trabou, di a comete soborno y tambe di 
labamento di placa loke ta crea confusion den comunidad 
riba e forma di procede di Ministerio Publico, aunke cu tin cu 
menciona cu por tin diferencia den e casonan aki. 


Un aña y ainda OM no kier 
entrega baranan di oro 


Gigi Helder a ser laga den libertad 

M 
escos cu a sosode den e caso di Eagle LNG, tin un si- 
lencio formal den e proyecto anuncia pa Minister di En- 
ergia, Glenbert Croes, kende a anuncia e proyecto di un ‘hy- 
drogen valley’ riba tereno di refineria di San Nicolas, camin- 
da e compania Spaño, Acciona Energía, lo ta envolvi. 
E anuncio aki a tuma luga dia 4 di Mei ultimo caminda a 
representantenan di e compania aki lo a reuni cu sinta cu 
oficialnan di Utilities NV, RdA, WEB Aruba NV y NV Elmar 
caminda lo a bishita e refineria di San Nicolas pa haci un 
asina yama ‘site inspection’ a solamente ‘indentifica’ e parti 
di e refineria cu Acciona Energia lo bay haci uzo di dje pa 
situa y construi e industria nobo aki. 


Un proceso cu Minister Glenbert Croes tambe a haci cu 
Eagle LNG na mesun tereno di refineria caminda e determina 
unda e compania aki lo construi su compania pa establece 
WSEB cu gas natural, loke lo a reduci prijs di awa y coriente 
substancialmente. 


Sinembargo poco dia despues cu Minister Glenbert Croes a 
reuni cu e representantenan di Acciona Energia, gobierno 
Hulandes a anuncia e proyecto pa construccion di un planta 
hidrogeno cu lo wordo instala na ‘Tweede Maasvlakte” den 
haf di Rotterdam y cu lo produci un total di 60 mil kilogram 
di gas hidrogeno pa dia. 


E proyecto aki cu gobierno a anuncia ta carga e nomber di 
“The Holland Hydrogen I y esaki lo bay den cooperacion cu 
Shell Nederland y Shell Overseas Investment pa construc- 
cion di e planta di hidrogeno mas grandi na Europa y cu lo 
mester ta operacional pa aña 2025. 
Pues ora cu analisa henter e plan anuncia recientemente pa 
gobierno Hulandes pa e proyecto The Holland Hydrogen I, 
hunto cu e cooperacion cu e proyecto aki lo tin cu e compania 
di Shell, ta lanta duda riba e anuncio haci pa Minister Croes 
den nomber di su gobierno. 


E proyecto na Hulanda caminda ya a anuncia cu nan lo bira 
e proveedor di mas grandi den Europa di energia hidrogeno, 
lo forma union hunto cu Shell caminda ya tin un tipo di infra- 
structura cu no solamente ta cla pa ranca Sali pero ya ta den 
e fase di ehecucion caba. 
Contrario na e situacion aki na Aruba, caminda fuera di a 
scoge un sitio caminda lo “por” ubica e planta aki, tin e prob- 


lema cu mester limpia e tereno contamina aki di e refineria 
pa cual gobierno ni RdA tin suficiente fondo pa haci esaki. 


Ta dificil pa kere cu Acciona Energia lo ta dispuesto pa bay 
over na “ruim op de boel” di e desaster cu a ser laga atras 
pa e companianan cu a maneha e refineria, caminda entre 
otro gobierno a permiti e ultimo compania, CITGO, di kibra 
un contract cual a sigura Gobierno un suma di 350 miyon 
dollar si no cumpli pa reapertura di e refineria, cual suma 
tabata destina pa limpia e tereno di refineria. 


Pues e caminda pa por realisa e proyecto aki di Hydrogen 
Valley, ta birando mas dificil y mas largo ya cu tambe tin otro 
gastonan cu tin cu tene cuenta cu nan, pa cual tampoco gobi- 
erno of RdA lo sin suficiente fondo pa cumpli cu esakinan. 


‘The Holland Hydrogen I’ cu ta duna indicacion cu lo tin 
expansion di esaki, ta algo real, algo cu ya ta den ehecu- 
cion mientras cu desde cu a anuncia e proyecto di Aruba 
Hydrogen Valley, nada a ser haci, ni limpia e tereno y tampoco 
a presenta e plan aki na Parlamento of na su propio gobi- 
erno. 


Hydrogen Valley di Gabinete Wever Croes II otro ilusion sin futuro 


Diabierna, 14 Juli 2023 
AWEMainta 
LOCAL 
5 


Diabierna, 14 Juli 2023 
LOCAL 
6 
AWEMainta 


M 
inister di Economia, Geoffrey Wever a bin ta haciendo lo maximo pa 
trata di convence tanto pueblo como comerciantenan, cu  tin desar- 
oyonan economico positivo tumando luga, mientras cu realidad di e situa- 
cion, ta cu no tin mucho progreso economico. 


Ya caba den un declaracion cu Minister Wever a haci dia 10 di Mei di e aña 
aki, e mandatario a expresa su mes riba e situacion cu tin na San Nicolas,  
anunciando cu gobierno ya a tuma e decision cu pa fin di aña aki, pues aki  
cinco luna, lo dorna centro di ciudad pariba di brug, cu luznan di Pasco. 


Pero tin cu señala aki cu e minister a presenta su plannan di revitalisacion 
di San Nicolas ta cla y cu pronto lo cuminsa ehecuta e plan aki, pa trata di 
crea un ambiente economico positivo pa e  bario aki. 


For di luna di December 2022, Minister Wever den nomber di su gobierno, 
tambe a presenta  su plan di revitalisacion  di centro di Oranjestad y dia 2 
di Januari di 2023, e mandatario a mustra cu ta necesario pa un ‘partner- 
ship’ entre gobierno y sector priva pa logra esaki. 
Na luna di April 20223 pa ser exacto, dia 8, e minister a reuni cu comer- 
ciantenan situa den e sector di Columbusstraat y Wilhelminastraat, rela- 
ciona cu inicio di e plan di revitalisacion di e centro di Playa y dia 11 di 
April, a inicia cu e trabounan. 


Plan di revitalisacion pa centro di Oranjestad sin resultado 


Awe algo mas cu tres luna despues, e proyecto 
aki ainda no ta ni den su fase final, mirando 
problemanan serio cu riolering cu a ser 
descubri y ainda no tin indicacion ki tempo lo 
habri Columbusstraat atrobe. 


E mesun luna di April pero dia 26, Minister 
Wever ta presenta e prome diseñonan di su 
plan di revitalisacion pa San Nicolas must- 
rando cambionan cu lo ser haci dor di DOW y 
pa dia 10 di Mey el a anuncia cu San Nicolas 
lo haya luznan di Pasco pa ilumina e “ghost 
town”  cu dentro di San Nicolas a transforma 
su mes aden. 


Sinembargo te ainda no ta mira cambionan 
cu ta sumamente necesario pa e desaroyo 
economico tanto na Oranjestad como San 
Nicolas,  ya cu tanto den oranan di mainta 
tempran y cerca di 5’or di atardi, lo ta bon pa 
Minister Wever pasa y constata cu centro di 
Oranjestad tambe ta birando un “ghost town.” 


E situacion ta asina caotico cu e mesun gobi- 
erno cu a dicidi algun luna atras di stop e tram 
di pasa den centro di Oranjestad, a dicidi  awor 
pa cu e tram tin cu bolbe core, ya cu e situ- 
acion ta preocupante caminda ta buscando 
un forma pa trece hende bek den centro di 
Oranjestad. 
Tanto den oranan di anochi  y sigur den fin 
di siman, centro di Oranjestad ta un luga 
bandona totalmente mientras cu e vision di 
gobierno y di Minister Wever, a keda limita 
aparentemente na presentacion di  e plan di 
revitalisacion cu mester wordo ehecuta pa 
DOW  ya cu gobierno no tin fondo pa haci 
mucho cos. 


De Aruba Ports Authority is voornemens in het openbaar aan te besteden: 


“Reconstructie verharding India, 
Frits en Gerard kade Haven Oranjestad” 


Volgens werkomschrijving KD nr. 3-2023. 


Korte omschrijving van het werk: 
“Het reconstrueren van de verhardingen van de India, 
Frits en Gerard kade in de haven van Oranjestad.” 


Uitvoeringstermijn: 14 werkbare werkweken. 


Het bestek is vanaf 14 juli 2023 verkrijgbaar bij de Aruba Ports Authority N.V. tegen betaling van 
Afl. 150,=. De betaling te voldoen bij de kassier van de Aruba Ports Authority. 
De openbare bescheiden liggen ter inzage vanaf 14 juli 2023 bij de Aruba Ports Authority N.V. 


Inlichtingen worden verstrekt op 18 juli 2023 om 10.00 vm. bij de Aruba Ports Authority N.V. 
De Nota van Inlichtingen wordt vastgesteld op 20 juli 2023 en is vanaf die dag 
verkrijgbaar bij de Aruba Ports Authority N.V. 
De openbare aanbesteding vindt plaats op 28 juli 2023 om 11.00 vm. op het kantoor 
van de Directeur van de Aruba Ports Authority N.V. 
De L.O.A. L.B. 1996 nr. 58 is op deze aanbesteding van toepassing. 
De directievoering wordt uitgevoerd door de Aruba Ports Authority N.V./KD Consult 
De gestanddoeningstermijn is 60 dagen. 


De inschrijver moet bij zijn inschrijving de volgende vereisten overleggen: 
1. Bewijs van inschrijving in het register van de Kamer van Koophandel; 
2. Een lijst van in te schakelen onderaannemers; 
3. Specificatie inschrijvingsom; 
4. De overige in het bestek genoemde stukken. 

bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


“A 
ntes den minanan di carbon mineronan ta drenta den e tunnelnan cu 
un canari gel pa duna nan indicacion si tin peliger di carbon monoxido 
den e mina. Si tabata tin gasnan peligroso den e mina, e gasnan aki ta causa 
morto di e canari prome cu e mineronan. Proporcionando asina un adverten- 
cia pa mineronan sali inmediatamente for di e mina. E prome señalnan di caida 
di cantidad di pasaheronan riba KLM y turismo for di Hulanda por ta un señal 
asina di advertencia cu nos tin cu tene cuenta cu ne”, e lider di oposicion mr. 
Mike Eman a duna di conoce den prensa. 


CIFRANAN CU POR TA UN ADVERTENCIA 
Eman ta splica cu den siman el a emiti un relato expresando preocupacion cu 
KLM ta baha su capacidad di asiento pa Aruba. “Mi a mustra cu no ta prome 
bes cu KLM ta sirbi como “barometer” di kico futuro di turismo di Aruba lo 
trece”. E lider di fraccion di AVP ta lamenta cu Minister Ursell Arends, encarga 
cu “airlift”, no tabata na haltura di e desaroyo aki y Minister di Turismo, Dangui 
Oduber, a purba di contradeci e preocupacion aki cu referencia na cifranan 
di turismo for di Merca. Pa e motibo aki e lider oposicion a presenta awe na 
prensa prueba di e cifranan cu e ta mira como e “canari gel”, pero den e caso 
aki e betrouwbare “blauwe vogel” den e tunnelnan di turismo cu ta duna ya 
señal di advertencia. Eman a presenta cifranan di caida di pasahero di KLM y 
caida di turistanan procedente di Hulanda. 


E CIFRANNAN DI CAIDA TA PAPIA PA NAN MES 
E cifranan cu Eman a presenta ta mustra cu e cantidad di pasahero riba KLM 
a cay for di 18.648 te cu Mei, 2022 pa 15.294 te cu Mei, 2023. Esaki ta un 
caida di no menos cu 18%. E pruebanan ta mustra tambe cu e cifranan di 
Hulanda ta mustra un caida ainda mas grandi. Di 21.036 turista te cu Mei 
2022 e cantidad a cay te cu 16.339 na Mei, 2023. Esaki ta un caida di 22.3%. 
“Aki nos claramente ta hayando un señal di advertencia di e “blauwe vogel” 
cu ta dunando Aruba un “heads-up” cu “something is going wrong”, Eman ta 
enfatisa. Ora un aerolinea asina prestigioso manera KLM cuminsa duna indi- 
cacion cu tin un reduccion di demanda pa Aruba tur alarmanan mester ta riba 
“rood”, segun e lider di oposicion. 


GABINETE WEVER CROES TA IRESPONSABEL 
E motibo cu Eman ta considera e situacion aki hopi grave ta pasobra cu 
Gabinete Wever Croes a opta pa haci Aruba hopi mas caro cu tur su medi- 
danan, manera redoblacion di BBO, aumento dramatico di accijnzen riba 
bebida, aumento di roomtax cu mas di 30%, aumento di airport tax y awor 
e BBO di 7% na frontera, pero no a haci ningun investigacion di kico esaki ta 
nifica pa e posicion di competencia di Aruba den turismo. Eman ta bisa cu bou 
di e condicionnan aki lo bo a spera cu Gabinete Wever Croes lo ta hopi alerta 
y ta monotoria e cifranan di cerca y lo a capta e “alarma” di caida di bishitan- 
tenan di Hulanda como un advertencia. Eman ta bisa cu e mercado di Hulanda 
ta mas sensitivo pa aumentonan di prijs. Hulandesnan ta skerpi pa haya “waar 
voor hun geld” y ta e prome mercado cu ta laga bo sa si bo ta birando mucho 
caro. “P’esey mi no por caba di compronde cu no ta acepta e situacion grave 
aki di un caida di 22% for di Hulanda como un advertencia pa henter nos 
desaroyo turistico”, Eman ta bisa. E ta mustra cu esaki por ta un advertencia 
ta bira mas contundente ora mira cu en general e ocupacion di Aruba a cay cu 
6.3% te cu Mei 2023. “Esey ta un indicacion general, no di Hulanda so”, mr. 
Mike Eman ta enfatisa. 


Lider di Fraccion di AVP, mr. Mike Eman: 
E parha blauw ta duna Aruba un 
señal di advertencia atrobe! 

E 
acogida di mi articulo “Empleado ta meld ziek ora 
e ambiente na trabao ta toxico” ta demostra cu 
opresion na pia di trabao ta un realidad pa hopi hen- 
de. Tin demasiado manager, director y hoofd van di- 
enst cu ta crea un cultura di miedo y intimidacion pa 
mantene control. Pa logra kico nan kier nan ta mena- 
sa of humilia nan empleadonan. Nan ta abusa di nan 
autoridad y nan no tin ningun consideracion pa cu e 
situacion ni e sentimento di e empleado. Asina nan ta 
horta tur alegria cu un empleado por tin den su tra- 
bao. E empleado ta sinti tur energia sali for di su cur- 
pa ora e ta pensa riba trabao y ta sinti rabia riba su 
hefe. 


A corto plazo e strategia autoritario di e hefenan aki 
ta mustra efectivo, pero e realidad ta cu a largo plazo 
opresion ta crea un cultura di miedo cu ta caba cu 
productividad di cualkier organisacion. E solucion pa 
e problema aki ta cu hefenan mester haya un cambio 
di mentalidad. Mester siña duna e empleado e respet 
cu e ta merece como ser humano y mester siña kico ta 
comunicacion. Tambe hefenan por cuminsa studia un 
tiki encuanto derecho laboral. Derecho laboral a crea 
un marco legal pa hefenan cu ta yama “goed werk- 
geverschap”. 


E concepto di “goed werkgeverschap” ta 
rekeri cu un hefe ta atene su mes na entre 
otro e siguiente puntonan: 
1. Bo hefe mester percura pa siguridad di e empleado. 
Dependiendo di e trabao esey por ta cu e mester zorg 
pa safety shoes of pa un stoel cu no ta bay caba cu bo 
lomba. No por tin schimmel den e edificio of otro situ- 
acionnan cu ta causa malesa. Si tin peliger cu hende 
por ataca e empleado mester zorg pa siguridad efec- 
tivo. 
2. Bo hefe mester ta cuidadoso den su decisionnan. 
Esey ta nifica cu prome cu bo hefe acusa bo di algo of 
tuma un decision cu ta afecta bo bida e mester inves- 
tiga tur e echonan. Den e cuadro aki e no por pensa 
riba e interes di e organisacion so, pero mester tene 
consideracion cu bo interesnan tambe. P’esey e tin 
e obligacion pa scucha bo y asina compronde si por 
ehempel bo tin yiu chikito of ta cuida un familiar cu 
ta un adulto mayor. Ora di tuma su decision e mester 
pone esakinan tambe den e balansa pa tuma un deci- 
sion husto y proporcional. 
3. Bo hefe mester splica su decisionnan cu motibonan 
valido y cu un trato igual. 


Parlamentario independiente mr. dr. 
Ryçond Santos do Nascimento: 


Empleadonan 
merece un bon 
dunado di trabao 


4. Bo hefe na mag di abusa di su posicion. Como empleado bo mester di stabilidad 
financiero y bo hefe no mag di uza esaki contra bo pa obliga bo pa haci cosnan cu ta 
irasonabel, manera fabornan personal. 


E beneficio di cumpli cu e exigencianan di “goed werkgeverschap” ta obvio. Empleadonan 
ta sinti nan mes sigur, balora y respeta. Esey ta crea e fundeshi pa un ambiente produc- 
tivo unda e empleado ta traha cu smaak y alegria. Lamentablemente no ta tur hefe of 
dunado di trabao ta mira e beneficionan aki. Esey ta un cuestion di mentalidad, falta di 
conocemento y falta di profesionalismo. 


Como empleado bo no por cambia kico un otro persona tin den su cabes. P’esey ta 
importante cu, si bo tin un hefe abusivo, bo semper ta para pa bo mes. Stop e abuso. 
Tambe cuida bo mes fisicamente y spiritualmente. Busca un otro trabao of un overp- 
laatsing. Nos tur mester di siguridad di entrada y p’esey hopi hende ta keda guli manda 
abao pa añanan largo. A lo largo esey lo causa cu bo ta termina amarga, depresivo y sin 
balor propio. 


P’esey ta importante pa bo conecta cu hendenan positivo. Haci actividadnan den seno 
di famia, bay un iglesia of cuminsa haci un deporte. Si bo ta sinti depresivo considera 
papia cu un psicologo. Finalmente percura pa bo crece emocionalmente y intelectual- 
mente. Tin hopi buki y material riba por ehempel youtube cu por yuda yena bo mente 
cu mensahenan positivo. 

SUNDAY BRUNCH 


D 
iahuebs siman pasa Ministerio di Naturalesa a reuni cu Dienst Openbare Werken(DOW), 
Ministerio di Infrastructura, Serlimar y Bureau City Inspector(BCI) pa loke ta tra- 
ta e maneho di desperdicio y e factornan cu ta hunga un rol den e sushedad na Aruba. 
Ora ta papia di problematica di sushedad na Aruba nos por pensa ariba e bleki y boternan 
banda di caminda. E saconan di plastic pega den nos matanan y tur e dumpnan ilegal. 
Tur esakinan no ta djis aparece for di aire. E reto pa tene Aruba limpi ta uno cu for di 
basta aña ta bin ta enfrenta cu ne. Por corda ariba e campaña tene Aruba limpi cu a 
wordo sosteni door di control y ehecucion fuerte di KPA, esaki ora dump ainda tabata 
habri. Lamentablemente ta parce cu e tendencia aki a bolbe lanta cabes y ta sinta den 
ciudadanonan propio norma y balor cu ta demostra cu nos tin un caminda largo pa cana 
pa logra cu nos mesun hendenan tene Aruba limpi. 


Durante e reunion, tur departamento presente por a concorda cu e sushi rond no ta 
relata directamente cu ceramento di dump pero si den relacion directo cu nos mesun 
hendenan. E sushinan manera bleki, boter di cerbes, cups etcetera ta cosnan cu por y 
tin cu bay den bari di sushi, sea na cas of un bari publico cu ta wordo manteni door di 
DOW y Serlimar. Pues en todo caso no tin motibo pa tira sushi di cas riba caya ni den 
naturalesa paso pa sushi di cas nada no a cambia ainda. Bo sushi ta keda wordo recogi 
door di e compania di bo escogencia pa e servicio aki. 


Un otro topico cu a wordo discuti durante e reunion ta ariba e gastonan cu a bini ora 
a cera dump. Ta importante pa remarca cu prome, e ciudadano tabata paga 25 florin 
pa crece e sero di Parkietenbos, awo e ciudadano ta paga alrededor di 48 florin pa 
procesa nan ‘bulk waste’ esta desperdicio combina y no separa. Pa companianan esaki 
en berdad por ta mas halto paso e funcion principal di nan negoshi por ta basa cu 
nan ta produci mas sushi of ta duna servicio di recoge sushi, tur esaki con cu bay bin 


Minister Ursell Arends: 


Maneho di desperdicio dinamico ta 
continuamente bou di evaluacion y adaptacion 
- e ciudadano ta e factor clave den esaki 


mester wordo procesa awo, unda antes nan no mester 
a responsabilisa nan mes despues cu bent’e riba e 
sero na Parkietenbos. Esaki ta e costo berdadero pa 
procesa sushi na un manera responsabel y e suerte 
cu nos na Aruba tin ta cu tin yen compania cu ta mira 
e necesidad y tambe e balor den procesa desperdicio. 
E maneho di desperdicio ta un maneho dinamico cu 
lo keda wordo traha ariba constante y cu esey ta bin 
desaroyonan nobo unda lo mester keda evalua tambe 
con pa mehora e maneho. 


Tin diferente proposicion caba y ta pone atencion na 
e comentarionan riba rednan social y cu ta wordo 
comparti den comunidad riba con pa mehora e maneho. 
Un di e ehempel ta pa pone bakinan den bario unda 
hende por separa y deposita desperdicio. Un idea cu a 
yega di wordo ehecuta caba pero cu lamentablemente 
a bin cu e problema cu ciudadanonan no ta atende 
nan mes na deposita e sushi den e baki adecua of cu 
ta dicidi pa deposita esaki na banda toch. Pa bin cu e 
bakinan den bario lo ta necesario un miho maneho di 
e bakinan y cu Serlimar por tin un rol den e maneho di 
e bakinan. Claro esaki lo por ta posibel te despues cu 
Serlimar sali di ‘surseance van betaling’ unda nan por 
fortifica e compania y servicionan cu nan ta ofrece. 


Un di e punto principal di e reunion tabata cu e 
maneho di desperdicio ta rekeri cooperacion hopi mas 
fuerte entre e departamentonan. E utilisacion di FIXI 
lo mester wordo optimalisa pa e proceso di duna keho 
y wordo resolvi core mas eficiente. BCI y DOW a bin ta 
activa riba e sushedad desde cu ceramento di dump y 
a acorda cu lo haci e cooperacion mas fuerte ainda y 
DOW ta comprometi pa aloca mas ploeg y lo uni efec- 
tivamente na e ‘meldingsysteem’ di FIXI. 


Ta bon pa menciona cu Ministerio di Naturalesa ya caba 
for di basta luna ta den combersacionnan pa Ecotech 
habri den weekend y lo sigui pusha pa esaki. Tambe 
tur departamento ta di acuerdo cu Korps Politie Aruba 
(KPA) tin cu wordo involucra mas pa e parti di ‘hand- 
having’ cual ta e control y partimento di boet si acaso 
constata un ciudadano tira sushi riba tereno publico, 
den naturalesa y/ of for di nan auto. 


Pa conclui Minister Arends a duna di conoce cu un 
campaña nacional lo wordo lansa pa loke ta trata 
comportacion di ciudadanonan den e manera di anda 
cu desperdicio, duna mas informacion di e compani- 
anan existente pa procesa desperdicio, como tambe 
educacion pa reenforsa e meta comun pa un Aruba 
limpi. 

Aanbestedingsprocedure 
levering van inconnene- 
materialen en urinekatheters 


Het Uitvoeringsorgaan Algemene Ziektekosten Verzekering (UO AZV) organiseert een openbare 
aanbesteding voor het leveren van inconnenematerialen en urinekatheters aan AZV-verzekerden. 
Het traject begint met het selecteren van kandidaat-deelnemers op een aantal eisen waaraan 
minimaal dient te worden voldaan (uitsluingscriteria). Daarna kunnen de geselecteerde deelnemers 
op basis van de Terms of Reference (ToR) een oﬀerte indienen (inschrijving). Deze kan in het 
Nederlands of Engels opgesteld zijn. 


Uitsluingscriteria 
Het verzoek tot deelname aan de aanbesteding dient uiterlijk op 1 september 2023 ingediend te 
worden, geadresseerd aan het UO AZV, Rumbastraat 21, Oranjestad ter aene van Noëlle de Jong. 
In dit verzoek zal de kandidaat-deelnemer in ieder geval de volgende informae aan het 
Uitvoeringsorgaan verstrekken: 
• NAW-gegevens van deelnemende rechtspersoon; 
• Geldige verklaring ﬁscaal gedrag SIAD; 
• Uireksel Kamer van Koophandel van Aruba (niet ouder dan 3 maanden); 
• Gegevens contactpersoon; 
• Movae voor deelname aan de aanbesteding. 
De kandidaat-deelnemer dient aan alle hierboven genoemde criteria te voldoen. Diegene die niet aan 
één van deze criteria voldoet, zal worden uitgesloten van verdere parcipae. Een ontvangst- 
bevesging zal per email gestuurd worden wanneer het verzoek in goede orde is ontvangen. 


ToR 
Geïnteresseerden zullen er uiterlijk op 7 september 2023 via email van op de hoogte worden 
gebracht of zij in aanmerking komen voor inschrijving. Deelnemers die voldoen aan de hierboven 
genoemde uitsluingscriteria krijgen tevens de ToR toegestuurd, waarin nadere toelichng en eisen 
in verband met de aanbesteding zijn vastgelegd. 
Vragen met betrekking tot de TOR kunnen worden gesteld tot en met 1 oktober 2023. 


Inschrijving 
Oﬀertes dienen uiterlijk 24 november 2023 ingediend te worden per email naar 
hulpmiddel@uoazv.aw ter aene van Noëlle de Jong. 


Voor meer informatie kunt u contact opnemen via hulpmiddel@uoazv.aw 


Het Uitvoeringsorgaan handelt conform de regels van de GPA/113. Transparantie is derhalve 
gewaarborgd. In het onverhoopt geval dat het Uitvoeringsorgaan rechtens wordt aangesproken en bij 
rechterlijke uitspraak genoodzaakt is wijzigingen te doen in het aanbestedingsdossier, 
dienen alle geïnteresseerde kandidaten hiermee rekening te houden en is aansprake- 
lijkheidsstelling van het Uitvoeringsorgaan n.a.v. deze wijzigingen uitgesloten. 


D 
iaranson 
ultimo 
Parlamento di Aru- 
ba a aproba tambe e 
cambio di Ley di Free 
Zone, un cambio di 
ley cu ta necesario pa 
modernisa Free Zone y 
pa por introduci un lis- 
ta di servicionan nobo 
door di empresanan 
estableci den di Free 
Zone. 


Awor cu e ley di Free 
Zone a wordo modi- 
fica, e siguiente paso 
ta pa formalisa un 
Landsbesluit houdende 
algemene maatregelen 
den cual ta specifica 
cua servicionan por 
wordo ofreci door di 
un compania estableci 
den Free Zone. 


E 
Landsbesluit 
cu 
ta contene e lista di 
servicionan nobo cu 
lo por wordo ofreci 
door di un compania 
estableci 
den 
Free 
Zone ya caba ta den 
preparacion y pronto 
lo wordo formalisa. E 
proceso pa formalisa 
e Landsbesluit ta un 
proceso largo cu pa 
varios luna ta den 
preparacion, mirando 
cu esaki mester wordo 
aproba 
tambe 
door 
di 
Organisation 
for 
Economic Cooperation 
and 
Development 
(“OECD”). 


E vision di Minister 
Wever di Asuntonan 
Economico 
ta 
pa 


Minister Geoffrey Wever: 


Parlamento a aproba cambio di Ley di Free Zone 
pa crea oportunidad nobo pa Free Zone 


moderniza e legislacion di Free Zone di tal forma 
cu ta haci Free Zone di Aruba internacionalmente 
competitivo y cu por atrae empresanan nobo pa 
bin establece nan mes den Free Zone di Aruba, 
dunando asina un contribucion na e diversificacion 
di Aruba su economia, creando cuponan di trabow 


nobo, un spin-off general y entrada nan nobo pa 
Pais Aruba. 


“Nos ta traha duro pa diversifica nos economia y ta 
kere cu e cambio den legislacion di Free Zone ta un 
paso importante pa logra esaki. Nos ta spera cu e 
oportunidad nan nobo ta capta e interes di empre- 
sarionan y inversionistanan internacional y cu nan 
lo probecha di esaki y bin establece nan mes na 
Aruba”, segun Minister Geoffrey Wever. 

M 
inister Maduro di Finansa a tuma nota di e critica di Parlamentario Mansur na unda 
ta tilda e mandatario encarga cu finansa di Pais Aruba di ta pensa cu Pueblo tin am- 
nesia pa lubida cu e mandatario tabata bou menasa di un KB den aña 2022 y cu ta dan- 
ki na e Presidente e tempo eynan di CAFT tin mehoracion den finansa publico na Aruba. 
Tambe ta tilda Minister Maduro di a hiba un mal maneho financiero durante e pandemia y 
despues di esaki, ta tilda di a causa gastonan y debenan innecesario, y na ultimo ta cues- 
tiona hasta e pasion pa cual Minister Maduro ta asumi e responsabilidad como Minister 
di Finansa di Aruba. 


En corto, un articulo skirbi na un manera masha emocional pa cual Minister Maduro su re- 
accion por ta uno simpel, pa mehora finansa publico di Aruba bo mester tuma decision y 
no perde cabes ora e situacion bira dificil. Tur rapport ta disponibel pa Pueblo por verifica 
e trabounan haci pa Minister Maduro pa mehora Aruba su finansa publico. 


Minister Maduro di Finansa ta informa: 


Pa mehora finansa publico di 
Aruba bo mester tuma decision 


Y no perde cabes ora e situacion bira dificil 


Pueblo por verifica tur trabou di Minister Maduro 
Pa verifica e trabounan haci pa Minister Maduro pa 
mehora finansa publico di Aruba, Pueblo por djis lesa 
e rapportnan di e ultimo añanan aki di IMF, Fitch, 
Standard and Poor’s, Banco Central y CAFT. Tur rapport 
di evaluacion di Aruba ta comproba cu e Minister di 
Finansa no a perde cabes y por comproba cu durante 
e pandemia e mandatario a focus pa contene e daño 
financiero mas cu ta posibel sin desvia di e pasonan 
necesario den e direccion pa mehoracion di finansa 
publico na Aruba. Den e rapportnan aki por lesa con 
Gobierno a baha su gastonan, a para e crecemento di 
debe y a logra yega na un surplus na fin di aña 2019 
caba. E pandemia a cambia e scenario financiero, pero 
asina mes den apenas 3 aña di tempo, Minister Maduro 
di Finansa ta percura pa Aruba por conoce presu- 
puesto cu surplus enbes di deficit. Tur informacion cu ta 
prueba e trabounan haci por lesa bek den e rapportnan 
cu ta publica. Ademas den tur transparencia cada 
kwartaal Pueblo por mira e cifranan financiero publica 
den e ‘Uitvoeringsrapportage’ URK cu ta disponibel 
riba www.gobierno.aw of pa ta mas specifico via e link 
https://www.gobierno.aw/actualidad/rapport-y-docu- 
mento_47174/rubriek/financieel-toezicht-supervi- 
sion-financiero-financial-supervision_1708.html . 


KB a wordo bari fo’i mesa 
Pueblo por corda tambe cu na aña 2022 Conseho di 
Minister di Reino (RMR) a dicidi cu no ta duna Aruba 
un instruccion. Conforme procedura CAFT a duna 
su conseho pa instruccion y Aruba a duna su ‘zien- 
swijze’ riba esaki. RMR a basa su decision riba e hecho 
cu Aruba a haya mas entrada y ta logra keda bou di e 
deficit dicidi riba nivel politico entre Minister President 
y Staatssecretaris. Sinembargo banda di e parti finan- 
ciero tin tambe un parti huridico cu tambe ta impor- 
tante pa tene na cuenta. No ta e ‘meevaller’ so ta 
locual a ‘scapa’ Aruba, pero tin leynan tambe cu den 
Reino mester tene na cuenta ora ta bay over na uza un 
herment pisa manera un instruccion of ‘aanwijzing’ of 
KB manera e ta wordo yama. E ‘zienswijze’ di Aruba aki 
a wordo manda tambe pa Parlamento pa nan conoce- 
mento, pues eyden Parlamentario Mansur por a lesa 
tambe cu e menasa riba Minister Maduro di Finansa den 
aña 2022 no tabata na su luga y p’esey e KB a wordo 
bari fo’i mesa. 


Minister di Finansa mester tuma decision 
Como Minister di Finansa ta masha importante pa no 
perde cabes ora e cosnan bira dificil. Aruba su situacion 
financiero ta uno delicado cu ta exigi pa tuma decisi- 
onnan cu no ta facil, ni popular, pero si hopi necesario. 
Lo bin critica, atakenan politico y hasta personal y mas 
cu claro lo bo haya Parlamentarionan cu lo presenta 
mocionnan di desconfiansa basa riba emocion enbes 
di hechos. Tur esaki no por stroba e trabounan y deci- 
sionnan cu ta necesario pa Aruba su finansa publico 
por mehora. Como Minister di Finansa Minister Maduro 
ta tuma decision y no ta perde cabes ora e situacion 
bira dificil pa motibo di critica, menasa of simplemente 
pasobra algun Parlamentario di oposicion kier cera 
wowo pa hechos y actua na manera emocional. 

D 
iahuebs den careda di 5’or am- 
bulance y polis a bay direcci- 
on di Green Corridor. 
Un accidente di trafi- 
co entre 4 auto a sos- 
ode pabou di rotonde 
di Balashi. 


Na yegada di polis ya 
ambulance tawata na 
e sitio atendiendo un 
cabayero herida, cu 
lo a dal su cabes hopi 
duro den e windshield. 
Tawatin 
dos 
ambu- 
lance, 
uno 
tawata 
saliendo cu e chauf- 
feur di e Mitsubishi 
direccion Hospital.  Por 
a mira cu nan a sali cu 
velocidad halto direc- 
cion Spoed Eisende 
Hulp. Paramediconan 
di e segundo ambu- 
lance por a wordo mira 
ta sacando un dama 
for di e Honda CRV. 
Algun rato despues 
e di tres ambulance 
a 
presenta. 
Trafico 
mester a wordo desvia 
for di rotonde di Sero 
Thijshi pa Barcadera, 
pa esnan cu mester a 
bay pariba di brug. 


Polisnan 
di 
trafico 
tawata na e sitio pa 
haci 
nan 
investiga- 
cion y tambe mester 
a warda te ora takel- 
wagen yega pa move 
e autonan, cu tawata 
memey di caminda. 


Hopi daño material: 


Cuatro auto 
envolvi den e 
accidente y varios 
persona herida 

D 
iasabra awor 15 di juli, cuminsan- 
do pa 8’or di anochi, no duda mes 
na unda bo ta bay ‘keiro’ y pasa bo di- 
asabra: cos grandi ta bay tin aya n’e 
unico y mundialmente famoso Domi- 
no Square Garden, net n’e grens entre 
Calabas y Kudawecha. 
E famoso caravana di pariba di brug lo 
baha na grandi bin pabou ora e legend- 
ario ekipo di domino Pariba Legends 
bin enfrenta nan rival di rotonde di 
Tanki Leendert, nada menos cu Team 
Biba Lekker! 


Si shonnan amante di domino, cos 
grandi tin planea p’e diasabra aki aya 
na Domino Square Garden. E famoso 


ekipo Team Biba Lekker lo batisa nan 
uniform nobis nobis cu intencion di 
haci un estreno aplastante contra e 
legendarionan di pariba di brug. Un 
victoria aplastante pa Biba Lekker lo ta 
e “cherry on the cake”. mas cu claro, 
e legendarionan compinchi di e lustro 
‘Snor’ Perez lo bay todo por todo pa 
‘burst the bubble’ di Biba Lekker y caba 
cu tur soño cu nan por tin. Pues, un 
anochi cu ta priminti di caba cu vuur- 
werk! 


Manera di custumber, entrada lo ta 
completamente gratis y e pasapalonan 
exkisito di halftime lo skeiro rond total- 
mente por nada, cortesia di chef Han! 


Pues amantenan di domino, no keda 
pena na cas dilanti ‘streaming’, pero 
bin gosa live dje espectaculo unico 
ora Team Biba Lekker batisa uniform 
enfrentando e famoso ekipo di Pariba 
Legends aya n’e unico y mundialmente 
conoci Domino Square Garden na 
Calabas/Kudawecha. Yega! 


Pariba Legends lo 
enfrenta team Biba Lekker! 

R 
ecientemente e Video Game History Foundation a haci 
un estudio tocante weganan clasico pa mustra si nan ta 
obtenibel ainda den e mercado di Merca. E resultado di e es- 
tudio aki ta alarmante, cu 87% di e weganan aki ta birando 
imposibel pa haya y tin e riesgo grandi pa ta perdi pa sem- 
per. 


E motibo cu e preservacion di e weganan retro aki ta birando 
mas dificil ta debi na e desafio tecnico, lagando e unico 
manera pa preserva un wega bieu pa tin e copia fisico di e 
wega warda. Esaki tambe ta conta pa weganan clasico di 
otro pais tambe mane Japon, Hulanda y Francia. 


Varios organisacion ta purba digitalisa e weganan bieu, pero 
esaki mes ta algo hopi dificil cu te awo, solamente 12% di e 
weganan mas popular di PlayStation 2 so a wordo digitalisa. 
Esaki ta casi nada compara cu tur e weganan den e catalog 
di e PlayStation 2. 


Asina mes, weganan retro cu a wordo digitalisa pa ta 
obtenibel riba un digital storefront ta keda den riesgo. Ora 
Nintendo a cera e Eshop di 3DS y Wii U pa semper, esaki 


a resulta cu por lo menos 1000 weganan cu solamente 
tabata obtenibel riba e tienda digital tambe a wordo perdi 
pa semper. Ley nan bieu di copyrights tambe ta stroba e 
preservacion di weganan clasico. 


Preservando weganan clasico ta hopi importante, no sola- 
mente pa nostalgia, pero tambe pa e historia di Video Games, 
pa educa y pa explora di unda e weganan di awo a bin. Abo 
tin un wega cu bo a lanta cu ne cu awo no ta obtenibel mas? 


https://insider-gaming.com/study-classic-games-unavail- 
able/ https://gamehistory.org/87percent/ 


E estado di Retro Gaming: Perspectiva di e estudio haci door di e Video Game History Foundation’s Study 


Casi 90% di “Classic Video 
Games” no ta obtenibel mas! 

A 
ruba a conoce e aña aki un gru- 
po grandi di 10 persona cu a 
ricibi un condecoracion Real pa mo- 
tibo cu nan a destaca riba diferente 
tereno y/of a dedica nan mes na nos 
comunidad. Comision Condecora- 
cion Real Aruba ta informa pueb- 
lo di Aruba cu ultimo dia pa entrega 
proposicionnan haci pa personanan 
ricibi un condecoracion Real otro aña, na ocasion di celebracion 
di aña di Rey na april 2024 ta dia 28 di juli proximo na bali di 
bestuurskantoor. Pa un persona por wordo considera pa haya un 
condecoracion Real mester tene cuenta cu e accento ta cay riba 
prestacionnan particular pa y den comunidad. 


Tin dos categoria: 
• Trabou boluntario, pues trabounan pa cual e persona no a/ta 
ricibi salario y pa un periodo di 15 aña of mas cu por lo menos 5 
aña activo; 
• Prestacionnan particular cu un persona a haci contra pago, 
pues den su trabou. 
E prestacionnan aki mester ta di un caliber y nivel di e halto ey cu 
nan ta surpasa locual normalmente ta wordo spera di su trabou y 
mester tin un balor excepcional pa desaroyo di Aruba. 


Tur persona of instancia cu conoce un persona cu na su opinion 
ta merecedor di un condecoracion Real por entrega un proposi- 
cion. Pa haci e proposicion aki mester haci uzo di dos formulario 
special. E formularionan aki ta obtenibel entrante dialuna 8 di 
mei 2023 na balie abou na entrada na Bestuurskantoor na Playa, 
na Bestuurskantoor na San Nicolas, na tur MFA’s of cerca e miem- 
bronan di Comision Condecoracion Real Aruba. Tambe por down- 
load e formularionan for di e website di gobierno: www.gobierno. 
aw, www.overheid.aw, www.government.aw 
E formularionan di proposicion mester wordo yena completo y 
detayadamente y mester wordo firma door di e persona(nan) of e 
instancia cu ta haci e proposicion (“voorsteller”). 
E motivacion di e peticion ta di crucial importancia. 
Pa evalua e meritonan di un persona cu ta wordo proponi pa un 
condecoracion Real ta di sumo importancia pa duna tur infor- 
macion pidi riba e formularionan y pa menciona tur dato y infor- 
macion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion Real Aruba ta enfatisa cu otorgamento 
di un condecoracion Real mester keda un sorpresa pa e persona 


concerni. Pa e motibo ey ta di suma importancia pa NO informa e 
persona concerni cu ta bay haci un peticion pe, ni envolvi’e den e 
proceso di prepara un proposicion. Mester haci e trabao prepara- 
torio den tur secresia. Esaki lo evita un desapunto den caso cu e 
condecoracion no ta wordo otorga. 


E entrega di un proposicion pa un condecoracion Real mester 
wordo haci na balie di Bestuurskantoor Oranjestad den un envelop 
cera dirigi na Bureau Minister van Algemene Zaken, na atencion 
di Decoratiecommissie Aruba, Bestuurskantoor, L.G. Smith Blvd. 
76, Oranjestad, Aruba. 


Proposicionnan pa condecoracionnan Real ta wordo trata na 
Hulanda dor di e organo cu ta carga e nomber di “Nederlandse 
Kapittel voor de Civiele Orden”. Nan ta duna e conseho defini- 
tivo pa cu e condecoracionnan Real y nan ta hopi estricto. Por 
ehempel, den caso cu un persona tin tremendo logronan pa 
comunidad, pero e tin por ehempel boetnan grave, un persona 
asina lamentabelmente no ta bin na remarca pa un condecora- 
cion Real durante cierto periodo. Por ehempel pa un boet durante 
un aña y dependiendo di e cantidad di boet durante mas aña. 


Semper un peticion mester wordo manda hopi luna adelanta pa 
por keda cla cu tur tramite na Aruba y na Hulanda pa asina e 
personanan por ricibi nan condecoracion na luna di april di e 
siguiente aña. E aña aki e ultimo dia pa entrega un proposicion pa 
un condecoracion Real pa aña 2024 ta diabierna 28 di juli 2023. 


Por fabor tuma nota cu proposicionnan incompleto y proposi- 
cionnan cu a drenta despues di diabierna 28 di juli 2023 lamen- 
tablemente no por wordo trata. 
Aruba tin hopi persona cu ta contribui na nos comunidad medi- 
ante trabou boluntario y personanan cu ta destaca realmente den 
nan trabou. Ta deseo di Comision Condecoracion Real Aruba pa 
mira hopi di nan ricibi un condecoracion Real na 2024, mescos 
cu e aña aki. Ta p’esey un peticion na un y tur pa haci un esfuerso 
pa esaki bira realidad y pa asina Aruba por honra su hendenan 
valioso. Comision Condecoracion Real Aruba ta spera cu pa aña 
di Rey 2024 tambe comunidad lo reacciona cu hopi entusiasmo 
pa reconoce esnan cu ta haci trabou importante pa y den nos 
comunidad. 
Den caso cu tin cualkier pregunta of pa mas 
informacion por tuma contacto cu e miembronan 
di Comision Condecoracion Real Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. I. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 
Tambe por acerca e comision via e-mail: condeco.aruba@gmail. 
com 


Dia 28 di juli 


Ultimo dia pa entrega proposicionnan 
pa condecoracion real 2024 


Na balie di Bestuurskantoor na Oranjestad 

C 
u hopi entusiasmo Oficina di Turismo y 
Ban Serio ta anuncia nan participacion na 
e tercer edicion di e Buki di Pret den forma di 
un ‘Scavenger Hunt’. Buki di Pret ta un buki 
diseña pa muchanan di scol basico y ta con- 
sisti di mas di 200 actividad y ofertanan spe- 
cial durante vakantie grandi. E meta di e Buki 
di Pret ta pa duna mas mucha y hoben posibel 
e oportunidad pa disfruta di nan vakantie na 
Aruba mes cu un serie di actividad gratis of na 
un prijs accesibel. 
Den cuadro di esaki, Oficina di Turismo pa 
medio di su programa di conscientisacion Ban 
Serio, a uni su mes na e Buki di Pret den forma 
di un Scavenger Hunt. E Scavenger Hunt ta 
un actividad completamente gratis y ta traha 
specialmente pa muchanan y hobennan por 
explora, siña y disfruta di atraccionnan turis- 
tico y historico rond di nos isla. E Scavenger 
Hunt ta activo desde 8 di juli te cu 23 di juli. 


Nos ta stimula e muchanan y hobennan te cu 
13 aña pa forma un team di maximo 5 persona 
cu ta consisti di minimo un adulto cu un auto. 
Cada team mester crea un nomber creativo, 
download y traha un account riba e MyAruba 
App. Cu un celular cu data por sigui e dife- 
rente pistanan y completa e tareanan na e 
diferente puntonan di interes. Cada team por 
completa e Scavenger Hunt den nan mesun 
tempo entre 8 y 23 di juli y por scoge e ruta 
cu ta cumbini nan mas. Tur team cu completa 
tur e tareanan ta participa pa gana premionan 


Como parti di Buki di Pret: 


Ban Serio ta invita exploradonan hoben pa participa 
den ‘Scavenger Hunt’ durante vakantie grandi 


atractivo cu lo wordo anuncia den luna di augustus venidero. 


Pa mas informacion tocante e Scavenger Hunt por bishita: 
https://banserioaruba.com/ of sigui Ban Serio Aruba riba 
Facebook of Instagram. 


Ban Serio ta un iniciativa di Aruba Tourism Authority cu 
tin como meta pa crea mas conscientisacion y pone mas 
enfasis riba e pilarnan Medio Ambiente, Hospitalidad, Cultura 
y Siguridad. Pa medio di diferente iniciativa y programa, 
Ban Serio ta pone atencion special riba e e puntonan aki 
cu tin impacto riba Aruba como producto turistico y tambe 
riba e bida di nos hendenan local. 

D 
epartamento di Impuesto ta haci un cambio temporal di 
localidad pa cu servicio publico. 


Esaki ta debi na trabounan di mantencion necesario cu lo 
tuma luga den e sala unda ta ricibi e bishitantenan na oficina 
principal na Camacuri. 


Mientrastanto Departamento di Impuesto kier sigura 
cu ta sigui brinda servicio na publico sin interupcion. 
Siguientemente ta sigui un skema di e localidadnan cu lo 
keda activa durante e proximo simannan. 


E servicio na cliente via telefon 522 7424 ta continua durante 
e orario di custumber: 7:45 - 11:30 | 1:15 - 3:30. 


Departamento di Impuesto ta pidi su contribuyentenan pa 
tuma bon nota di e anuncio importante aki pa asina evita 
cualkier inconveniencia.   




Wij zoeken een 
incasso-medewerk(st)er 
De werkzaamheden bestaan met name uit het opstellen van brieven en 
documenten en het zelfstandig bewaken van incassodossiers. Je werkt 
nauw samen met collega’s en onze advocaten en onderhoudt contact met 
cliënten en derden. 
Vereisten 
• zelfstandig kunnen werken 
• kritisch en doortastend 
• ervaring met MS Windows, MS Word en MS Excel 
• opleiding: afgerond HAVO of VWO, 


afgerond EPI - administratie 


Graag ontvangen we jouw sollicitatiebrief met curriculum vitae uiterlijk 
op 21 juli 2023 
Brown Advocaten 
T.a.v. mr M.E.D. Brown 
Caya Dr. J.E.M. Arends 12 
E-mail: maura@brownlawyers.com 
Ook voor vragen kun je contact opnemen met mevrouw M. Brown. 


En conexion cu trabounan di mantencion necesario 


Departamento di Impuesto ta haci cambio 
temporal di localidad pa cu servicio publico 


CLICK AKI PA MANDA BO 
OPINION OF COMENTARIO 


e-Mail na 


nOTiCia@aWeMainTa.COM 

D 
en e siman di 4 pa 7 di juli 2023, 
Colegio EPI a celebra graduacion 
di su studiantenan. Entre e gradua- 
donan aki 5 (cinco) studiante a so- 
bresali como e mihornan y a haya un 
donacion di mil florin for di Kiwanis 
Club of Palm Beach. E donacion aki ta 
wordo uza den un forma pa yuda nan 
den e proximo etapa di nan estudio. 


Ariba e reportahe grafico por mira 
momento cu representantenan di 
Kiwanis Club of Palm beach, Sr. 
Evan Giel, Sr. Frank Hoevertsz y Sr. 
Onsaito “Chito” Thiel ta haci entrega 
di e “cheque simbolico” na Bryan 
Haayen di sector di Salubridad & 
Servicio (S&S), Jandrick Wolff di 
sector di Ciencia & Tecnologia, 
Casandra Isabel Donato di sector 
di Economia y Ceaslyn Richardson 
di sector di Hospitalidad & Turismo 
(Management). Banda di e studian- 
tenan aki, Jofré Ridderstaat di sector 
di Hospitalidad & Turismo (Culinair) 
tambe a haya un reconocimento y 
contribucion cu e por uza bon pa e 
proximo aña escolar. 


E donacion aki tawata posibel danki 
na fondonan cu a wordo recauda cu 
nos actividad nan di recaudacion di 
fondo durante temporada di Carnaval 
2023. Nos ta desea tur studiantenan 
y alumnonan di Aruba hopi exito den 
e aña escolar 2023-2024. 


Kiwanis Palm Beach ta forma parti 
na e organisacion global “Kiwanis 
International” cu ta un instancia cari- 
tativo dedica na servicio na comun- 
idad cu e obhetivo principal pa haci 
nos mundo miho door di cambia un 
comunidad pa medio di un mucha 
cada bes. 
Mas informacion por haya riba: www. 
facebook.com/kiwanispalmbeacha- 
ruba of www.kiwanis.org 


Kiwanis Club of Palm Beach a haci donacion di 
mil florin na e miho graduadonan di Colegio EPI 

R 
ecientemente a tuma luga e 
anochinan di graduacion pa 
Havo y Vwo, esaki a tuma luga den 
e Hyatt Ballroom. Durante dos ano- 
chi yena cu alegria y emocion, grad- 
uadonan di Havo y Vwo a bini hun- 
to pa asina celebra nan gran logro. 
Mayornan y docentenan hunto cu 
rectorado, directiva, mandatarion- 
an y demas invitadonan a pasa un 
anochi ameno. E aña aki Colegio 
Arubano su Havo a logra 70% cu a 
obtene nan diploma y pa Vwo 87%, 
sigur un porcentahe halto caminda 
cu a logra mas cu 240 alumno cu 
tin nan diploma den nan man. Co- 
legio Arubano ta conoci pa ta un 
scol secundario riba nivel di Havo/ 
Vwo cu alrededor di 1400 alumno, 
cu 65 aña di experiencia, brindan- 
do nos hobennan un formacion y 
preparacion riba standardnan in- 
ternacional cu un personal cualifi- 
ca y cu cada dia ta percura pa bin 
cu proyectonan cu ta prepara nos 
hobennan cu habilidadnan di siglo 
21. Colegio Arubano ta activo con- 
tinuamente y ta percura pa duran- 
te aña escolar banda di su curiculo, 
e alumnonan participa den activi- 
dadnan social, intercambio inter- 
nacional, cultural, caricativo, artis- 
tico y deportivo. Colegio Arubano a 
participa e aña aki den varios com- 
petencia y a logra trece bek varios 
premio. 
Colegio Arubano kier a gradici 
en particular su personal, docen- 
tenan, alumnonan, mayornan pa e 
exito di e aña escolar tras di lomba 
y sector priva cu tambe ta yuda 
realisa proyectonan na beneficio di 
nos hobennan. Sperando cu e aña 
escolar 2023-2024 cu lo cuminsa 
na Augustus ta uno sumamente 
positivo y exitoso atrobe! 


Colegio Arubano ta cera un aña 
escolar sumamente exitoso 

D 
iamars awor tin un actividad liter- 
ario, cultural y linguistico na Bib- 
lioteca Nacional Aruba di 6.00 p.m. pa 
9.00 p.m. 


Invitado special for di Corsou ta sra. 
Ange Jessurun cu lo presenta su buki 
Faya Lobi. Faya Lobi ta nifica Vurige 
liefde, Amor ferviente. Faya Lobi, 200 
aña di amor ferviente den diaspora. Pa 
dos siglo e novela ta sigui e travesia 
y diaspora di un famia Surnameño- 
Curasoleño. E novela lo hiba e lesado 
riba un biahe di descubrimiento pa 
medio di historia di e famia, yen di 
pasion. 


Autor 
Dominico 
Werleman 
ta 
presenta su buki 
nobo, ‘Hallo! Mi ta 
sapato drechi di 
Mauricio’. E buki ta 
contene un colec- 
cion di storianan 
cortico, desde experiencianan personal 
te cu realismo magico. Una bes bo 
cera conoci cu e sapato pia drechi di 
Mauricio, ta dificil pa los su feternan! 
Tambe e anochi aki lo tin presenta- 
cion di e grupo musical, Ivy y su grupo 
tipico, cu lo deleita publico cu algun 
cancion. 


Mirto Laclé lo duna un introduccion 
encuanto Puente Proverbial y Odo. 
Lo ta un anochi multidisciplinario cu 
musica, canto, baile, charla, presenta- 
cion di buki y declamacion. Entrada pa 
e actividad aki ta gratis. Bin celebra y 
disfruta. 


Pa mas informacion por tuma contacto 
cu Mirto Laclé na 742 6274. Biblioteca 
Nacional Aruba hunto cu Departamento 
di Cultura Aruba y Mirto Laclé ta 
presenta e programa literario, cultural 
y linguistico II den cuadro di conmem- 
oracion 160 aña abolicion di sclavitud. 


Kende ta Ange Jessurun? 
Ange Jessurun a 
nace na Curaçao. 
Pa hopi aña caba e 
ta brinda un apor- 
tacion 
activo 
na 
formacion y desa- 
royo di conscienti- 
sacion cultural, cu 
atencion special na 
hubentud. E temanan aki ta un liña 
cora constante den su escogencia di 
bida y di su carera. Ange ta co-autor 
di diferente metodo di enseñansa di 
Papaimentu y e ta mama spiritual 
di Arte di Palabra, un competencia 
skirbi na Papiamentu/o pa Educacion 
Secundario. Tambe Ange a publica 
cuater (4) coleccion di trabou di Arte 
di Palabra. 
‘Faya Lobi’ ta su prome novela y ta basa 
riba cuenta y storianan, recuerdonan y 
documento historico, realistico (cu a 
tuma luga di berdad). 


E storia di su bisawelo, cu na aña 1865 
ta biaha cu bapor, di Hong Kong pa 
Surinam, en busca di un miho bida. 
Esaki tabata e chispa – candela di 
amor- cu a hiba Ange Jessurun na 
skirbi e historia di bida di su mayornan 
y su antepasadonan. 


Faya Lobi, 200 aña di amor fervi- 


ente den diaspora, Ange Jessurun. Na 
aña 1865 Atsjak ta sali di Hong Kong 
cu contract pa traha na Paramaribo, 
Surnam. Durante e travesia e ta 
cambia su nomber pa Jong Baw, pa 
motibo di su temor pa miedo di hende 
di colo (preto). Sinembargo, unabes 
na Surnam e ta namora di Emelia, un 
dama di colo (preto). Na aña 1859 
Emelia y henter su famia ta keda libera 
di sclavitud (manumision). E nieto, 
Antonius, ta barca pa Curaçao, no 
obstante e resistencia di su tata. Na 
Curaçao Antonius ta topa cu Angela, 
e amor di su bida. Dicho amor casi ta 
parce imposibel. Angela ta descendi- 
ente di doño di plantashi Specht, cu a 
cuminsa cu plantashi Koraal Specht na 
aña 1660. 


Pa dos siglo e novela ta sigui algun 
generacion Specht y ta descubri con e 
tata severo (streng) di Angela ta opone 
contra e amor entre Angela y Antonius 
durante seis aña largo. Despues di su 
aprobacion (ainda) ta spera e pareha 
un espera pisa, pa despues por fin e 
enlace matrimonial por tuma luga. 


Angela y Antonius ta feliz cu nan shete 
(7) yiunan. Ora, despues di morto di 
Angela, ta duna un scol su nomber, un 
yiu muhe ta cuminsa un buskeda pa sa 
ascendencia di su mayornan y e storia 
tras di nan amor ferviente. 


E obra aki lo hiba e lesado riba un biahe 
di descubrimento pa medio di storia di 
nan amor ferviente. ‘Faya Lobi, 200 
aña di amor ferviente den diaspora’, lo 
hiba e lesado riba un biahe di descubri- 
mento, pa medio di un historia di famia 
Surnameño-Curasoleño, yen di pasion. 


Encuentro Literario, Cultural y Linguistico II 


www.awemainta.com 

O 
tro luna lo yega e grupo nobo di 
studiante Arubiano Hulanda pa 
sigui un estudio avansa na un Hoges- 
chool of Universidad. No ta nada nobo 
cu e problematico di camber y vivienda 
pa studiante na Hulanda pa hopi aña ta 
alarmante. 


E problema ta cu door di concentracion 
halto di stikstof den area di construc- 
cion di casnan esaki ta wordo restringi 
door di Union Europeo. Asina a para 
diferente proyectonan di construc- 
cion di cas pa e Hulandesnan mes. Ta 
na e gobierno di Hulanda pa percura 
pa su ciudadanonan tin suficiente vivi- 
enda pa biba. E situacion di vivienda pa 
studiantenan no ta otro. 


Nos por mira a base di e feedback 
di nos mentornan cu hopi studiante 
por ehempel ta gusta bay studia na 
Eindhoven, pasobra tin estudionan den 
e ramo tecnico na Ingles. Tambe otro 
studiantenan internacional ta interesa 
den e estudio na Ingles ey. 


Esey ta causa un run riba viviendanan 
na Eindhoven y vivienda ta bira scars. 
Pero tambe e problema di vivienda den 
ciudadnan grandi manera Amsterdam, 
Rotterdam, Utrecht y Eindhoven ta hopi 
grandi y ta ciudadnan cu ta hopi dificil 
pa haya un camber di studiante. 


Mirando 
e 
seriedad 
di 
e 
situa- 
cion Arubahuis a bin cu un plan di 
accion. Esaki a encera principal- 
mente 
reunionnan 
frecuente 
cu 
Minister di Enseñansa Endy Croes y 
cu Departamento di Enseñansa (DEA) 
ariba e preparacionnan pa e meeting 
di Minister Endy Croes na November 
2022 pa splica studiantenan con pa 
prepara nan mes mihor. 


Pa e meeting pa studiante na Aruba 
Arubahuis a traha un roadmap di 
instancianan pa region unda studi- 
antenan por inscribi nan mes un aña 
anterior segun e diferente regionnan 
na Hulanda y cual mentor ta yuda den 
e proceso di facilita e informacion y 
eventual e contacto cu instancianan 
concerni den esaki una bes cu yega 
Hulanda. 
Loke ta yuda ta e studiantenan inscribi 
nan mes di 1 pa 3 aña di antemano 
prome cu bin Hulanda. Esaki ta un 
aviso cu Arubahuis a duna e minister di 
Enseñansa. 


Na luna di maart ultimo Minisiterio di 
Enseñansa a tene un meeting pa un 200 
studiante unda cu Arubahuis y algun 
di nos mentornan a duna informacion 
tocante e situacion cu nos studiante 
por encontra na Hulanda. Esaki no ta 
solamente e problema di Vivienda. 


Minister 
Plenipotenciario 
mr. 
Ady 
Thijsen a duna diferente conseho por 
escrito pa e Minister di Enseñansa con 
pa drecha e situacion di nos studian- 


tenan na Hulanda. ‘Kico tin mester riba 
diferente tereno, no solamente e tereno 
di vivienda. Riba e tereno di vivienda 
mi conseho na Minister Endy Croes ta 
pa laga studiante prepara un dossier 
unda ta demostra cu 1 aña prome cu 
nan biaha pa Hulanda nan a prepara 
nan mes debidamente riba e tereno di 
vivienda, pues a inscribi na diferente 
instancianan pa haya un camber den e 
aña proximo. 


Tambe nos a duna conseho na 
Gobierno pa para garantia pa studi- 
ante por haya cierto cambernan “Short 
stay”. E garantia aki mester ta mara na 
condicionnan stricto y cu e studiante 
lo mester tin un rason “zwaarwegend” 
pa e por nenga e camber. Pasobra para 
garantia ta trece hopi riesgo cune. 
Esey ta encera cu si e studiante nenga 
e camber y asina kibra e contract cu 
e mes a firma, anto e lo mester paga 
e resto di obligacion cu ta keda den 
e contract,’ asina Minister Thijsen a 
conclui. 


Potretnan cortesia di Arubahuis 


Arubahuis semper t’ey pa yuda 
facilita nos studiantenan na Hulanda 

D 
iasabra dia 8 di juli anochi, 
Prome Minister Evelyn Wev- 
er-Croes a asisti na e ‘grand 
opening’ di Bogarts Aruba. Bo- 
garts Aruba ta un ‘French Med- 
iterranean Cuisine’ cu un toke 
clasico y exotico. Den un cele- 
bracion ameno, Prome Minister 
a corta e sinta deseando propi- 
etarionan Richard Franken y 
Zobaida Franken Akkari y em- 
pleadonan tur exito cu e res- 
taurant nobo aki na Aruba. 


Despues di dos aña di un 
pandemia cu practicamente 
a paralisa e economia di nos 
pais, na unda cu despues di a 
cera frontera pa stop e virus 
di sigui drenta y causa mas 
daño, turismo a sufri un daño 
grandi causando daño tambe 
na economia di nos pais. Awe, 
Aruba ta recuperando y ta 
dunando luga na negoshinan 
nobo cuminsa lanta pa yuda 
nos 
economia 
mas 
ainda 
teniendo cuenta cu nos turismo 
ta lantando cabes consider- 
ablemente. 


Recientemente IMF a publica su 
Article IV Mission y a remarca 
cu e recuperacion di Aruba 
ta impresionante, y cu Aruba 
mester ta hopi orguyoso. Aruba 
tabata e pais mas fuertemente 
afecta pa e pandemia, esun 
cu mas a yuda e comunidad 
durante pandemia y un di e 
poco paisnan na mundo cu ta 
demostrando un recuperacion 
asina positivo, den apenas 3 
aña. 


Prome Minister ta felicita propi- 
etarionan di Bogarts Aruba tur 
clase di exito cu nan restaurant 
nobo. Pabien cu e logro aki cu 
ta fruta di boso trabou duro cu 
determinacion. 


Prome Minister a corta sinta di restaurant nobo Bogarts Aruba 

DEVENTER 
M 
odelo y actriz Zuleika Coffie di Aru- 
ba, a entrega ‘su’ buki quadrilin- 
gual (den 4 lenga) ‘MATERNIDAD’ na co- 
burgemeester di Deventer, Sr. Marcel Elf- 
erink, como acto di apertura di e exposi- 
cion ‘DESTINO PA SOÑO’, auspicia pa 
Oranjevereniging (https://deventeroran- 
jevereniging.nl/kunstcircuit-2023/). 
Oranjevereniging  
a 
ofrece 
cuminda 
Caribeño, cu fundacion AABA (Antillaans en 
Arubaans Beraad Apeldoorn: www.stich- 
ting-aaba.nl)) a recomenda. ‘MATERNIDAD’ 
a ser publica pa LM Publishers (https:// 
lmpublishers.nl/product/moederschap/).  
E buki universal aki ta un proyecto di 
cooperacion  entre Zuleika y GN (www. 
gustavenouel.nl), cu apoyo di diferente 
otro artista Arubano.  


E exposicion di  25 artista regional, titula 
DESTINO PA  SOÑO,  ta parti di un inter- 
cambio cultural entre ‘mama’ Hulanda y 
Sint Maarten, entre Kunstcircuit (www. 
kunstcircuit.nl) y NIA (www.nationalinsti- 
tuteofarts.com/).  
Na Kunstcircuit por mira te dia 16 di Juli 
arte cu ta busca conexion cultural entre e 
diferente parti di nos Reino.   


Lilian Vos  (Biblioteca) a coordina henter 
e proyecto piloto hunto cu directora di 
NIA y GN, iniciado di e proyecto, tabata 
‘consehero general’. Manon van ‘t Spijker 
(www.base4dance.nl) a bay Sint Maarten 
hunto cu algun bailarin y artista/docente 
Rob van Putten y Annemarie van Uden, 
despues cu Silvia Carty, Jonathan Van 
Anneman y Arlene Halley di NIA (www. 
nationalinstituteofarts.com/) a comparti 
nan expertise na Deventer. Artista/ 
docente Silvia Carty a duna workshop 
tambe den estudio di ‘KUNSTWERKT’ na 
varios artistas “especial”, alumnonan  di 
Marianne de Bakker. Galería Art Brut a 


organiza  un subasta di arte  pa apoya 
nan intercambio cultural cu Sint Maarten. 
Tambe na artistanan cu GN ta guia na 
asociacion di artista DAK, Silvia Carty a 
duna un workshop di Pop Art.(https:// 
www.deventeramateurkunstenaars.nl/ 
lessen-en-bebegeleidings-1) 
Culminacion di e intercambio cultural 
tabata un presentacion den Deventer 
Schouwburg, di e proyecto interdisci- 
plinario na Sint Maarten, cu baile y arte 
visual (Art2Fuse) di Base4Dance/Manon y 
e artistanan Rob y Annemarie. 
E  pilot (‘grassroot’) a logra, y awor lo 
cuminsa prepara intercambio cultural, 
cu mas parti di Reino, pa futuro. Tambe 
cu  teatro,  musica, moda, literatura y/o 
otro disciplina artistico. E iniciativa ‘grass- 
root’ di GN tin apoyo di coordinador 
Lilian Vos (Biblioteca), Oranjevereniging 
(DOV), Stadhuis di Deventer, Fondo 
pa 
Participacion 
Cultural, 
Fundacion 
Kunstwerkt, Fundacion  AABA y otro 
socionan. 
APELDOORN 
Tambe na Apeldoorn, recientemente, 
Zuleika Coffie y GN a entrega e buki 
di MATERNIDAD na wethouder Sunita 
Biharie, como un acto di apertura di KOM.  
KOM ta un festival multicultural interna- 
cional nobo, cu a cuminsa na Apeldoorn 
na 2022, caminda varios cultura ta topa y 
tin hopi diversidad. Cu musica, danza, 
arte (performance), workshops, cuenta/ 
poesia, moda, actividad infantil, exposi- 
cion y actividad di diferente cultura 
cu ta participa. Tambe cu cuminda di  
China, Turquía, Marroco, Etiopía, Líbano, 
Indonesia, Africa, islanan di Cabo Verde, 
Eritrea, Iran, Caribe, et cetera. KOM kier 
stimula encuentro colorido, cu  tema di 
Naturaleza, Cultura y Diversidad. KOM 
ta ser apoya e.o. pa Amnesty, Energieke 


Maten, Zero Waste, IVN, Refugee Work, 
fundacion Samenspraak y Stimenz. Desde 
e prome aña, GN a ser invita pa haci 
‘street-sketch’ na KOM.  


Na 2023 tabatin escritor di diferente pais, 
cu a lesa algo di nan buki pa publico por 
a hasi pregunta despues. Actriz Zuleika 
Coffie, biba na Amsterdam pero repre- 
sentando Aruba, tabata un sorpresa. 
Cu hopi emocion Zuleika a comparti  un 
historia intimo cu su  poesia ‘RESPET’, 
den e 4 lenga mas papia na Aruba. Publico 
presente a gusta e actuacion masha y a 
pidi Zuleika pa sigui lesa mas  poesia. 
Un actuacion  hopi exitoso... di e actriz 
Arubiano. 


Tambe  
ta 
un 
soño 
pa 
comparti 
‘MATERNIDAD’ na nos Reino den Caribe. 
Maternidad (cu capitulo: DI SOÑO PA 
REALIDAD), ta un proyecto di coopera- 
cion  den ‘imagen y palabra’ entre dos 
artista profesional Arubiano reconoci. Un 
buki cu no ta unicamente un oda na mater- 
nidad universal (y particular), sino tambe 
e aspiracion pa yuda crea un brug entre 
e partinan Europeo y Caribense di Reino 
Hulandes y entre nan y resto di mundo, 
den e sentido artistico di e palabra. 


Buki ‘Maternidad’, ta 
contribui na pilot intercambio 
cultural den nos Reino 

R 
ecientemente, e conocedo Jhon Freddy Mon- 
toya a duna e hobennan di Pastoral Hubenil 
Noord (PHN) un tremendo tayer di ‘Tecnicanan 
di Presentacion’ cu tabata consisti di tres en- 
cuentro hopi fructifero y valioso pa e hobennan. 
No solamente e tecnicanan aki ta yuda e ho- 
bennan den nan trabou pastoral, pero nan ta di 
gran importancia tambe den cualkier otro as- 
pecto. Riba e di tres y ultimo dia di e encuentro, 
e hoben Rachelle Rodriguez, den nomber di ful 
e grupo di PHN a haci entrega di un Certifica- 
do di Agradecimento na Jhon Freddy pa asina 
duna demostra cu nan a keda hopi contento y 
satisfecho cu e tayer aki! 


Pastoral Hubenil Noord a tene un tayer importante 

Fortaleza pa Famia 


Sinceramente, Pastor Marcel Balootje 


TA masha necesario pa tur hogar, ta un prioridad, ta un mester, pasobra ta algo cu nada na mundo no por reemplasa y 
esey ta e presencia di Dios.Pa falta di conocemento, pa falta di temor di Dios, y pa falta di e presencia di Dios, hopi hogar 
ta dividi, hopi matrimonio ta kibra, hopi divorcio ta tuma luga, y hopi mucha ta keda bandona. 


Asina cu muchanan no ta den nan cas hunto cu tur dos nan mayornan original, tin un kiebro den nan bida social, den nan 
formacion, den nan amor y respet, y mas cu tur cos den nan curason. Nan lo lanta y bisa, ami a lanta sin mi tata of mi 
mama, pasobra nan a divorcia ora mi tabata chikito. Tene cuenta cu e kiebro ey den bida di e mucha por ta un marca pa 
semper. 


Mas cu oro, mas cu plata, mas cu trabao, nos mester di e presencia di Dios, den nos hogar, pasobra e presencia di Dios, ta 
trece pas, sabiduria, comprendemento, amor trankilidad, pasobra e presencia di Dios ta Dios mes. 
Den un cas caminda tin presencia di Dios, violencia domestico, adulterio, inmoralidad y abominacion no por ta presenta, 
pasobra e presencia di Dios ta core cu maldad. 


No worry cu locual bo bisiña ta pensa di bo, ni tampoco locual bo coleganan di trabao ta vocifera, no laga pensamento di 
hende dirigi bo bida, tampoco aplica e bagamunderia di internet den bo cas, pero ta hopi necesario pa bo busca e pres- 
encia di Dios pa bo hogar. 


Pa yega na e presencia di Dios, nos mester tin un bida entrega na Dios, pasobra caminda no tin seriedad no tin entrega, 
pasobra si bo ta duda, den Dios, Dios no por contesta bo oracion. 


Ora nos arepenti y entrega nos bida na Dios, eynan e proceso largo di crecemento ta cuminsa, pasobra Dios no ta bay duna 
bo tur cos mesora, ta segun bo ta perservera, segun bo ta pidi, segun bo ta busca, y demostra fieldad y lealtad na Dios, 
Dios den su misericordia, ta habri e portanan di oportunidad cu bo mester. 


Door di entrega nos bida completo na Dios, nos ta wordo yena cu Su Spirito Santo, y nos lo cuminsa sinti su presencia, 
y lo reconoce cual ta e cosnan cu ta atrae Su presencia den nos bida, cual ta humildad, amor, husticia, berdad, pordon y 
misericordia. 


Igual cu eseynan ta atrae presencia di Dios pa nos bida, nan ta atrae presencia di Dios den nos hogar, ora nos haci tur 
locual ta posibel pa humildad, amor husticia, berdad, pordon y misericordia ta visibel den nos hogar. 


Tin hopi cos ta move den mundo y riba caya, pero ora e presencia di Dios ta den bo hogar, locual ta impuro y locual no ta 
di Dios no por drenta bo hogar (Isaias 54:17). 


Esun cu ta biba bao di e proteccion di e Haltisimo, lo permanece den e sombra di e Todopoderoso (Salmo 91:1). 
P’esey laga nos acerca e trono di gracia cu confiansa, pa nos ricibi misericordia, y haya gracia pa yuda den tempo di nece- 
sidad (Hebreonan 4:16). 


Humiya boso mes anto, bao di e man poderoso di Dios, pa E por halsa boso na e tempo apropia. Tirando tur preocupacion 
riba dje, pasobra E ta percura pa boso (1 Pedro 5:6-7). 


Hesus a bisa bin cerca Mi tur cu ta cansa y carga y lo Mi duna boso sosiego (Mateo 11;28). 


E presencia di Dios den nos bida, nos hogar, matrimonio y famia, ta tur locual cu nos mester. 


E presencia di Dios den nos hogar ta haci e diferencia 

Señor ta mi wardador, mi no tin falta di nada. Den 
cunucu, yen di yerbe berde, E ta lagami sosegá. E ta 
hibami na tanki di awa fresco pa mi bolbe haña forsa. 
- Salmo: 23 


Cu dolor na nos curason, pero conforme cu tur locual 
el a significa pa nos, nos ta anuncia fayecimento di: 


Andres Otilio Maduro 
Cariñosamente yama: “Papai”, Tachi”, “Deshi” 
*03-02-1942 - †11-07-2023 
Viudo di Imelda Maduro-Werleman 


Na nomber di su: 
Yiunan: 
Genaro y Abigail Maduro-Meriño 
Maria Natalia y Rudy Declercq 
Angel Otilio y Claudia Maduro-Valencia 
Ivo Andres Maduro 


Nieto(a)nan: 
Gerald Angela, Nihaily Maduro-Koots y esposo, 
Nyomi Maduro, Ny-Anne Maduro, Alexander Maduro, 
Angelynn Maduro 


Rumannan: 
Joseph Maduro y yiu 
Nicolas y Mena Maduro y yiu 
Maria Maduro 
Antonio y Vencita Maduro y yiunan 
Christina Maduro y yiu 
†Miguel Maduro y yiunan 
†Bertha Croes-Maduro y yiunan 
†Placido Maduro y famia 


Sobrino y sobrinanan, primo y primanan, bisiñanan 


Ihanan: Glenda Maduro 
Lucio Croes 


Swa y cuñanan: 
†Jacobo Werleman y yiunan 
†Maximina Dirksz-Werleman y yiu 
†Choni Werleman y yiunan 


Demas famia: 
Maduro, Werleman, Paesch, Croes, Angela, Declercq, 
Vrolijk, Bareño, Peña, Braam 


Nos disculpa si den nos momento di tristeza nos por a 
lubida di menciona algun famia. 


Demas famia: Maduro, Werleman, Paesch, Croes, 
Meriño, Angela, Declercq, Vrolijk, Bareño, Braam, Peña 


Diasabra 15 juli 2023 nos defunto stimá ta reposá for 
di 2’or di atardi den Misa Inmaculada Concepcion na 
Sta. Cruz y pa 4’or di atardi lo tin un Santo Sacrificio di 
Misa. 


Despues ta hiba e defunto na su ultimo luga di sosiego 
na Santana Católico na Sta. Cruz. 


Nos ta lamenta cu despues di despedida nos lo no 
ricibi bishita di condolencia na cas. 


Enbez di flor y krans nos ta pidoi un donacion pa 
Wilhelmina Kanker Fonds, lo tin un box disponibel den 
misa. 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Brunetta (Nini) Ras-Kock 
Mama Nini / Mamai 
*06 -10-1939 - †11-07-2023 


Na nomber di: 
Su casa: qepd Maximon (Chomon) Ras 


Su yiunan: 
Marieta Ras 
Rudolfo (Dodoi) Ras 
Rosita y Richard Kelly 
Helen Ras y Dario Solognier 
Rudy y Sharonne Ras-Lacle 


Su yiu di criansa: 
Edward Brian Jansen 


Su nieto nan: 
Jesser Pichardo, Joel y Melissa Pichardo-de 
Meza, Geandra Pichardo y Archangel Croes, 
Brayent Peguero y Sia Giannoulidou, Clyde 
Ras, Rooszin Ras y Rainy Guzman, Dwight Ras y 
Farrah Boekhoudt, Richenelly Kelly y Fanfa Silva, 
Richaendrick Kelly y Jurina Gomez, Jean Marc 
Hous, Jason Banfield, Nadine Solognier y Walter 
Everon, Darrell Solognier y Marisela Tromp, Rudlin 
Ras y Wendy Dirksz, Rudwin y Emilayne Ras- 
Yarzagaray, Sharra Chung y Richinel Koolman, 
Shayla Lacle 


Su bisanieto nan: 
Gilani, Aheley, †Archson, Angeli, Angilienne, 
Franciene, Kylian, Khara Richaundrick, Amelia, 
Rud-Jay, Mason, Kayden, Alexandra, Khian, Mia- 
Rose, Raelle, Desteny, Angelly 


Su rumannan: 
Lucita y Betty Ras-Kock y yiunan 
Luis Kock y yiunan 


Su cuñanan: 
Sra viuda Olga Ras y yiunan 
Querino y Hedy Ras- Webb y yiunan 
Chepy y Mirna Ras-Olive y yiunan 
Jani y Nila Ras-Maduro y yiunan 
Chito y Annelies Ras- Pellemans na Hulanda y 
yiunan 


Amiga nan di cas, famia y bisina: Ludwina Tromp, 
Nuiske Ras, Ibi & Heiden Solognier, Adriaan Kelly& 
Edith, Nicolina Ruiz y famia, Lourdes Wever y 
famia. 


Demas famia nan: Ras, Kock, Solognier, Kelly, 
Pichardo, Peguero, Maduro, Lacle, Hous, Jansen, 
Olive, Webb, Tromp, Silva, Croes, Guzman, 
Everon, Dirksz, Webb, Tromp 


Famia, amigo y bisiña nan na Aruba y Hulanda . 
Si en caso den nos tristesa nos por a lubida algun 
persona o famia, nos ta pidi nos mas sincero 
disculpa. 


Ta invita tur famia y conocirnan pa assisti na 
acto di entierro cual lo tuma lugar Diasabra 15 
di July 2023 di 1or pa 3 or di merdia na Misa Pro 
Catedral San Francisco di Asis Playa. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, nos ta participa 
fayecimento inespera di nos ser stima: 


Sharine Loopstok 
Cariñosamente yama “Tanta Ka of Shari” 
*04-12-1967 - †08-07-2023 


Na nomber di su: 
Pareha: Ermando “Mando” Dirksz 


Yiu stima: Jayderick “Jay” Dirksz 


Manera yiu cu ela stima hopi: 
Adrian de Cuba 


Mayornan: 
†Juan y †Theresita Loopstok-Dirksz 


Rumannan: 
Pedrito y †Sira Dirksz-Deluvia y famia 
Glenda y Antonio Loopstok y famia 
†Hubert y Judi Loopstok-Mongillo y famia 
Mena Loopstok y yiunan 
Ludwina “Winny” y Kenneth Alias y famia 
Jenny Loopstok 
Sonny y Swinda Loopstok-Geerman y famia 
Evelina y Adri Werleman y famia 
Franklin Loopstok 
Frida Heyliger y Carlos Groeneveld y famia 
Ronny “Dechi” y Christina Loopstok-Kelly y famia 
Judith Loopstok y yiu 
Lorenzo “Bibi” y Sandra Bernabela y famia 


Tanta y Omonan den felis memoria 
Sobrino y Sobrinanan 


Madrina: 
Ludwina Werleman 


Ihanan: 
Luis Tromp y Thaelisse Loopstok 
Comer y Compernan 


Yuinan di su pareha: 
Cindy Dirksz y Rygell Larmonie y famia 
Sergio Dirksz y Clyo Abath y famia 


Swa y Cunanan, Primo y Primanan 


Su bon amigo-y amiganan: 
Ignacio, Julio, Jhon, Nathaly, Marisol, Anna, Nelly, 
Negi, Mibelle Boekhoudt 


Conocirnan, bon bisinanan y tur su conocirnan 
stima na Venezuela punto fijo. 
Tambe su yuinan di Care Bare, y su team di 
voetbal Rooi afo damas. 


Demas famianan: Loopstok, Dirksz, Mongillo, 
Alias, Geerman, Deluvia, Werleman, Heyliger, 
Groeneveld, Kelly, Bernabela, Hernandez, Thiel y 
demas famia na Hulanda 


Despensa nos si den nos tristesa por a lubida un 
of otro conocir 


Ta invita demas famia, amigo(a), tur su fiel 
clientenan, su ex trahadornan di Ling & Sons 
pa e acto di condolencia diabierna 14 Juli di 
7or pa 9or pm na Aurora funeral home y pa e 
acto di entiero cual lo tuma lugar diasabra 15 
Juli pa 4or di atardi na misa santa Filomena na 
Paradera y despues lo sali pa santana catholico 
Pastoor Kranwinkel Paradera Pa 2or di atardi nos 
defunto stima “Shari” lo ta reposa den misa santa 
Filomena Paradera 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, 
nos ta participa fayecimento di nos ser stima: 


Reynold 
R.A. Becker 
Cariñosamente yama “Nolly” 
*12-05-1951 - †11-07-2023 


Acto di despedida ta tuma lugar 
Dialuna 17 juli 2023 di 2or pa 4or di atardi na Aurora 
Funeral Home. Cremashon lo tuma lugar den seno 
familiar. 

Gradicimento y Invitacion 


Pa medio di esaki mayornan, rumannan y yiunan y 
demas famia kier a gradici tur esnan cu na un manera 
of otro a duna nos sosten, consuelo y forsa durante 
e tempo dificil cu e fayecimento y entiero di nos yiu 
stima 


Roshan 
Wernet 


Un danki di curazon na 
Aurora Funeral Home pa cu 
su bon servicio, atencion y 
comprencion. Na Cuerpo 
Especial Arubano (CEA), Nimrod Centena, Ronny Boyé, 
Imelda Geerman-Willems y demas coleganan. Cuerpo 
policial Motoriza, Extreme Racing, Sam Kwidama, 
Jason Angela pa coordina Roshan su ultimo ride riba 
Palo Marga, Palo Marga Raceway Park, rumannan 
Randall y Gillian cu a compañe riba pista, na Arumil, 
Coast Guard, Yolanda Wernet, Jeanine Roga-Wernet, 
Dept. DRH, amigonan di HBK, famia, conocirnan, 
bisiñanan, amigonan. Na tur esnan cu a asisti na 
entiero di nos yiu Roshan. 


Na mes momento nos ta invita famia, amigo y 
conocinan pa compaña nos na 3 santo sacrificio di 
mis ana San Francisco na Playa; diabierna 14 di juli, 
diasabra 15 di juli y diadomingo 16 di juli 2023 pa 7: pm. 


Boso presenia ta altamente aprecia. 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Beatrix Juliana Tromp-Geo 
Cariñosamente yama: 
“Truus of Truusje” 
☼ 23 May 1949 - † 6 July 2023 


Na nomber di su: 
Tata: †Benjamin “Chami” Tromp 
Mama: †Susanna “Maria” Tromp-Semerel 
Casa: † Ashton “Archi” Geo 


Yuinan: Vanessa y Rogelio “Rocky” Petrocchi-Geo 
Valesca Geo y Omar Andrade da Vargem 
Varouschka Geo y Fredley Tromp 


Nieta(o)nan: Rocky y Roxianne Petrocchi 
Vilensca y Omaric Andrade da Vargem 
Xhena y Xhaydon Tromp 


Rumannan: 
† Rosalinda “Rosa” y † Juan “Fayito” Helder-Tromp 
† Sylvester “Chamito” y † Magdalena “Leen” Tromp- 
Luydens 
† Bernardo “Ben” y † Fermina “Mimi” Tromp-Tromp 
Jesusita “Chita” Tromp 
Hose “Djo” y Rose Tromp-Nisbet 
Filomena “Mena” Tromp 
Lydia y Bert Radings-Tromp na Hulanda 
† Mario “Maiky” y Tina Tromp-v/d Biezen 
Mercedes “Chedi” y Naguib Elhage-Tromp 
Ovito “Ovi” Tromp 
Magda Tromp 


Tanta: Juana Semeleer-Semerel y famia 


Sobrina(o)nan: Ronald Helder y famia, Reynold Helder y 
famia, Randolf Helder y famia, Marlene Tromp y famia, 
Jeanine Tromp y famia na Hulanda, Gregory Tromp y 
famia, Jesucita “Chita” Tromp y famia, Julieta “Jet” 
Tromp-Tromp y famia, Marcelino Tromp y famia, Anthony 
Tromp na Hulanda, Shajaira Hayer, Juni Hayer y famia, 
Belkis Radings na Hulanda, Rowena Radings na Hulanda, 
Maureen Valdink y famia, Kendrick Tromp y famia, 
Kimberly Tromp y famia, Fawzya Santos Piedade-Elhage 
y famia, Conriss Perigault Monte, Melissa Perigault Monte 
y famia na Hulanda, Andrew Perigault Monte y famia, 
Murphy Lodder y famia na Hulanda, Leandro van Mierlo y 
famia na Hulanda, Kenneth Geo y famia, Kennedy Geo y 
famia, Jason Werleman y famia. 


Swa y cuñanan: Ricardo “Cali” Geo 
Hose y † Joyce Geo 
Guillermina Werleman 


Ihanan: Randolph Helder, Conriss Perigault Monte, Shajaira 
Hayer, Natasha Quandus, Mirnela Wernet-Eckmeyer 


Mescos cu Ruman: Miriam Tromp y famia 
Ingrid Medina y famia 
Sandra Heide y famia 
Margaret Zimmerman y famia na Curaçao 
Palmira Figaroa y famia 


Bon Bisinja: Marichi y Chico Eckmeyer y famia 
Maria Geerman y Ichi Gomez y famia 
Gerardo y Glenny Lacle y manera nieto Gertjan 


Prima(o)nan, comer y comper nan, amiga(o)- y 
trahadonan di Glitz Casino, Wilhelmina Kanker Fonds, Mary 
Joan Foundation, Happy Gang di MJF, Ex coleganan: 
Mansur Trading Co, La Cabana Casino, Alhambra y Key 
Largo. 


Demas Famia: 
Geo, Tromp, Petrocchi, Semerel, Helder, Nisbet, Hayer, 
Radings, vd Biezen, Elhage, Perigault Monte, Lodder, van 
Mierlo, Werleman, Semeleer, Figaroa, Trimon y demas 
familiaresnan. 


Condolencia lo tuma lugar na Royal Funeral Home 13 July 
2023 di 7:00 pm – 9:00 pm. 


Ta invita pa asisti na acto di entiero di nos defunto stima 
cual lo tuma lugar dia 14 July 2023 na Parokia St. Anna 
9:00 am – 11:00 am. Despues lo sali pa Santana Catolico 
na Noord. 


Ta pidi pa bin bisti na color alegre, Truus su color preferi 
ta roos. Lo bay tin un box disponibel pa Mary Joan 
Foundation. 


Disculpa nos si den nos tristesa nos por a lubida algun 
famia of conocir. 


Después di entiero no ta ricibi bishita di condolencia na 
cas. 


Jeannine Jean 
*14-03-1948 - †14-06-2023 


Sons And Daughters 
Nadal Auguste (Oranjestad,Aruba) 
Marie Elce Auguste Jean Gilles (Thomassin,Pétion- 
Ville,Haïti) 
Alex Auguste(Thomassin,Pétion-Ville,Haïti) 
Nixon Jean(San Nicolas, Aruba) 
Sheder Joseph (L’artibonite,Haïti) 
Sherline Joseph(Canapé Vert,Haïti) 
Cathil Joseph (Montréal,Canada) 


Grand Children 
Nadal Auguste 
-Saraï Handel Auguste(New Jersey,Usa) 
-Josué Auguste(New Jersey,Usa) 
-Salem Auguste(Oranjestad,Aruba) 
-Samione Nathalie 


Auguste(Oranjestad,Aruba) 
-Jean César Auguste(Orlando,Usa) 
-Rossa Jabest Auguste (Oranjestad, Aruba) 
-Dabenson Auguste (Santo Domingo, Dominican 
Republic) 


Marie Elce Auguste Jean Gilles 
-Medgine Sméranda Jean Gilles(Oranjestad,Aruba) 
-Ruthzabela Jean Gilles(Oranjestad, Aruba) 


Alex Auguste 
-Alexa Malia Auguste(Thomassin,Pétion-Ville, Haïti) 


Nixon Jean 
-Widson Jean(Thomassin,Pétion-Ville, Haïti) 
-Scarly Jean(Thomassin,Pétion-Ville Haïti) 


Sheder Joseph 
-Sheila Joseph(Thomassin,Pétion-Ville, Haïti) 
-Isabelle Joseph(Thomassin,Pétion-Ville, Haïti) 
-Shederson Joseph(Thomassin,Pétion-Ville, Haïti) 


Sherline Joseph 
-Aline Marcellus(Carrefour, Haïti) 
-Shaïka Joseph(Pétion-Ville, Haïti) 
-Kerlens Joseph(Canapé Vert, Haïti) 


Cathil Joseph 
-Djoulie Joseph(Carrefour, Haïti) 
-Tcheycie Joseph(Canapé Vert, Haïti) 
-Cathalina Joseph (Santiago,Chile) 


Siblings 
Marie Ariange Jean & Family(Oranjestad,Aruba) 
Sonia Jean & Family (Oranjestad, Aruba) 
Pressoir Jean & Family(Thomassin,Pétion-Ville, Haïti) 
Pressage Jean & Family(Thomassin,Pétion-Ville, Haïti) 
Classy Jean & Family Thomassin,(Pétion-Ville,Haïti) 
Lucilia Jean(Port -Au-Prince, Haïti) 
Lucien Jean (Delmas, Haïti) 


Oportunidad pa condolencia : Aurora funeral home, 
diahuebs 13 di juli di 7 :30 pa 9 :30 pm 


Ta invita pa e acto di despedida diabierna 14 di juli di 
2 :30 pa 5 :00 pm 


Isaias 57:2 
Esnan ku a kana e kaminda rekto ta drenta un 
pas; nan ta sosegá riba nan kama 


Cu inmenso tristesa den nos curason nos ta 
anuncia fayecimento di: 


Ethel Vis-Laclé 
*19-07-1964 †13-07-2023 


Acto di entiero lo wordo anuncia despues. 


Señor ta mi wardador, mi no tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa, 
Psalm 23 


Cu profundo tristesa, pero agradecido pa tur locual ela 
nifica pa nos, ta participa fayecemento cristianamente 
di nos ruman, tanta y madrina: 


Viuda Inocente (Ima) 
De Titta - Yarzagaray 
☼ 28 december 1938 
† 11 juli 2023 


Mayornan: 
†Cornelis y †Louisa Yarzagaray-Oduber 


Esposo: 
†Rodolfo A. De Titta 


Rumannan: 
†Lucia y Edward (Benky) Fowler-Yarzagaray 
Elisabeth Yarzagaray 
†Haime y †Maria Yarzagaray-Koolman 
†Horacio Yarzagaray 
†Flaviano y Adriana Yarzagaray-Brokke 
†Sally Yarzagaray 
Milton y Jilma Yarzagaray-Lasten 
Rudolf y Anna Yarzagaray-Angela 
Orvind y Swinda Yarzagaray-Tromp 
Maricella y Albertico Trimon-Tromp 


Tur swa y cuñanan, sobrino y sobrinanan, primo, 
primanan y ihanan. 
Amigonan, bisiñanan, conocirnan, demasiado hopi pa 
menciona. 


Demas famianan: 
Yarzagaray, Oduber, De Titta, Fowler, Koolman, Brokke, 
Lasten, Angela, Tromp y Trimon. 


Ta invita pa assisti na acto di despedida cu lo tuma 
lugar diamars 18 di Juli 2023 na Aurora Funeral 
Home. Di 9’or pa 11’or tin oportunidad pa condoleer. 
Cremacion lo tuma lugar despues den seno familiar. 


Si en caso den nos tristesa nos por a lubida algun famia 
of persona, nos ta pidi nos mas sincero disculpa. 


Nos ta lamenta cu despues di despedida nos no por 
ricibi bishita di condolencia na cas. 


